EkBass/fiwiki-20250220-pages-articles huggingface dataset:
Hjalmar Tammilehto

Johan Hjalmar Tammilehto (13. heinäkuuta 1884 Helsinki – 30. syyskuuta 1945) oli suomalainen Helsingissä vaikuttanut kangastavarain tukkukauppias.Billiongraves : Johan Hjalmar TammilehtoPäivästä päivään. 50 v. täyttää..., Helsingin Sanomat, 13.07.1934, nro 184, s. 4, Kansalliskirjaston digitaaliset aineistot. Viitattu 13.07.2024 Tammilehto siirtyi jo nuorena liikealalle ja perusti kangas- ja trikootavarain vähittäiskaupan. Hän laajensi liikettään saman alan tukkumyyntiä harjoittavaksi tukkuliikkeeksi, joka kasvoi huomattavaksi trikootavarain tukkuliikkeeksi. Liikkeen muutettiin vuonna 1920 osakeyhtiöksi Oy Hj. Tammilehto ja Tammilehto oli yhtiön toimitusjohtajana vuoteen 1924 saakka. Oy Hj. Tammilehto joutui taloudelliseen vaikeuksiin ja yhtiö jätti konkurssihakemuksen maaliskuussa 1924, konkurssipesän varat vastasivat suunnilleen 7 miljoonan markan velkoja. Tammilehto hoiti sittemmin eri tehtaitten edustuksia Helsingissä, hän on muun muassa turkulaisten Kudos Oy Silon ja Kestilän Pukimo Oy:n pääedustajana Helsingissä. Miljoonakonkurssi. Eilen jätetty Oy. Tammilehdon puolesta konkurssihakemus. Pesän velat noin 7 milj. mk., varat likipitäen yhtä suuret, Iltalehti, 14.03.1924, nro 63, s. 1, Kansalliskirjaston digitaaliset aineistot.Viitattu 13.07.2024 Tammilehto tuki taloudellisesti Turun yliopiston, Kansan Näyttämön ja useiden urheiluseurojen syntymistä ja kehitystä ja hän kuului useiden seurojen ja yhdistyksien johtokuntiin. Vuosina 1920–192l Tammilehto hoiti Kansan Näyttämön taloudenhoitajan tehtäviä. Hjalmar Tammilehto omisti 17 prosenttia vuonna 1920 perustetun Kansan Näyttämön Kannatus-Osakeyhtiön osakkeista, muita osakkaita olivat Lauri af Heurlin, Väinö Leander ja Akseli W. Malmi kukin 6,7 prosentin osuudella.Täydentäviä yhtiötietoja : Kansan Näyttämön Kannatus-Osakeyhtiö, Pörssitieto G. Kock Hjalmar Tammilehto oli naimisissa kauppias Maria Valtosen kanssa. Heidän tyttärensä Irja Maria Liuksiala o.s.Tammilehto (1909–2004) meni 1934 naimisiin metsänhoitaja Aarno Liuksialan kanssa. Vuonna 1945 Irja Liuksiala alkoi hoitaa äitinsä perustamaa M. Valtosen herrainasusteliikettä Helsingissä. Liike siirtyi 1986 Aleksanterinkadun ja Keskuskadun kulmasta Leppävaaran ostoskeskukseen, missä se jatkoi toimintaansa Alexander- nimisenä.Aarno ja Irja Liuksiala, Agathon Meurmanin sukuseuran sivut Syyskuussa 1945 kuollut Hjalmar Tammilehto on haudattu Hietaniemen hautausmaalle.Hautahaku.fi : Tammilehto Johan Hjalmar == Lähteet == Luokka:Suomalaiset kauppiaat Luokka:Vuonna 1884 syntyneet Luokka:Vuonna 1945 kuolleet
Amur-Nyžnodniprovskin piiri

Amur-Nyžnodniprovskin piiri () on yksi Ukrainan Dnipron kahdeksasta hallinnollisesta alueesta (kaupunkipiiristä). Dneprin vasemmalla rannalla, Dnipron pohjoisosassa sijaitsevan kaupunkipiirin pinta-ala on 71,626 neliökilometriä. Amur-Nyžnodniprovskin piiri on perustettu vuonna 1918. Amur- Nyžnodniprovskin piiri rajautuu lännessä ja pohjoisessa Dnipropetrovskin alueen Dnipron piirin muihin osiin; esimerkiksi Obuh’ivkan kylä sijaitsee Amur-Nyžnodniprovskin piirin länsipuolella. Idässä naapureina ovat Dnipron kaupungin Teollisuuspiiri ja Samaran piiri. Etelässä virtaa Dnepr ja sen vastarannalla on viisi Dnipron kaupungin keskustan ja länsiosan kaupunkipiiriä (idästä länteen lukien): Kirkkopiiri, Ševtšenkon piiri, Keskustan piiri, Tšetšelivkan piiri ja Novokodakin piiri. Piirin väestöarvio on 144 852 (1.1.2016). Aiemmin väkiluvut olivat 168 768 (VL 1989), 160 572 (VL 2001) ja 151 515 (2008, arvio). Vuonna 2001 piirin asukkaiden yleisimmät äidinkielet olivat väestönlaskennan mukaan: ukraina ( %), venäjä %) ja muut kielet ( %). Amur-Nyžnodniprovskin piirissä sijaitsevat tai sinne johtavat muun muassa: * Nyžnodniprovskin rautatieasema * Kaidakyn silta () * Amurin silta * Tsentralnyi-silta (Keskustan silta) * useita Dneprin saaria * useita järviä Дніпро вулиця Каруни - Залізнична станція Нижньодніпровськ.jpg|Nyžnodniprovskin rautatieasema. Kaydacky-bridge Dnipropetrovsk from GOROD.DP.UA.jpg| Kaidakyn silta johtaa Dneprin oikealta rannalta joen vasemmalle rannalle, Amur-Nyžnodniprovskin piiriin. Центральний міст, Днипро; 27.05.19.jpg|Keskustan silta (Tsentralnyi mist). Днепр Левобережный храм ВНЛ.jpg|Pyhien martyyrisisarusten Vera, Nadežda ja Ljubov sekä heidän äitinsä Pyhän Sofian kirkko piirin itäosassa (вул. Марії Лисиченко, 2-Д). ==Lähteet== ==Aiheesta muualla== * Amur-Nyžnodniprovskin piirin rajat Open Street Map -kartalla (OSM) (openstreetmap.org) Luokka:Dnipron piirit
Gennadi (nimi)

Gennadi (ven. Геннадий) on venäläinen miehen etunimi. Se on muunnos kreikkalaisperäisestä nimestä Γεννάδιος (Gennadios). == Tunnettuja Gennadi- nimisiä == * Gennadi Aigi (1934–2006), tšuvassilais-venäläinen runoilija * Gennadi Barabtarlo (1949–2019), yhdysvaltalainen professori * Gennadi Bezzubenkov (s. 1949), venäläinen oopperalaulaja * Gennadi Buharin (1929–2020), neuvostoliitolainen ratameloja ja maailmanmestari * Gennadi Burbulis (1945–2022), venäläinen poliitikko ja ministeri * Gennadi Dubovoi (1967–2023), ukrainalaissyntyinen Venäjän puolella taistellut militantti ja propagandisti * Gennadi Fiš (1903–1971), neuvostoliittolainen kirjailija * Gennadi Fjodorov (1909–1991), komilainen kirjailija * Gennadi Garbuzov (1930–2009), neuvostoliittolainen nyrkkeilijä * Gennadi Golovkin (s. 1982), kazakstanilainen nyrkkeilijä * Gennadi Gusarov (1937–2014), venäläinen jalkapalloilija * Gennadi Gusev, neuvostoliittolainen jääkiekkoilija * Gennadi Janajev (1937–2010) neuvostoliittolainen ja venäläinen poliitikko * Gennadi Juškov (1932–2009), komilainen kirjailija * Gennadi Kolbin (1927–1998), kazakstanilainen poliitikko * Gennadi Krasilnikov (1928–1975), udmurttilainen kirjailija * Gennadi Kuprijanov (1905–1979), neuvostoliittolainen poliitikko * Gennadi Kurdin (s. 1959), venäläinen jääkiekkoilija * Gennadi Manakov (1950–2009), venäläinen kosmonautti * Gennadi Maslajev (s. 1958), venäläinen jalkapalloilija, valmentaja ja pelituomari * Gennadi Muravin (1931–2021), venäläinen kääntäjä, toimittaja ja taiteilija * Gennadi Nižegorodov (s. 1977), venäläinen jalkapalloilija * Gennadi Oleštšuk (s. 1975), valkovenäläinen painonnostaja * Gennadi Padalka (s. 1958), venäläinen kosmonautti * Gennadi Prigoda (s. 1965), venäläinen uimari * Gennadi Roždestvenski (1931–2018), venäläinen kapellimestari * Gennadi Sarafanov (1942–2005), neuvostoliittolainen kosmonautti * Gennadi Šatkov (1932–2009), neuvostoliittolainen nyrkkeilijä * Gennadi Solodov (1934–2020), venäläinen kilpakävelijä * Gennadi Špigun (1947–2000), venäläinen kenraali ja sisäasiainministeriön erikoismies * Gennadi Strekalov (1940–2004), venäläinen kosmonautti * Gennadi Timtšenko (s. 1952), venäläinen liikemies ja oligarkki. * Gennadi Tsygankov (1947–2006), venäläinen jääkiekkoilija * Gennadi Tsypkalov (1973–2016), venäläis-ukrainalainen militantti * Gennadi Tšurilov (1987–2011), venäläinen jääkiekkoilija * Gennadi Vaganov (s. 1936), venäläinen maastohiihtäjä * Gennadi Vavilov (s. 1933), venäläinen säveltäjä * Gennadi Volnov (1939–2008), venäläinen koripalloilija * Gennadi Voronov (1910–1994), Neuvostoliiton pääministeri 1922–1971 * Gennadi Zalogin (1953–2009), venäläinen näyttelijä * Gennadi Zjuganov (s. 1944), venäläinen kommunistipoliitikko == Lähteet == Luokka:Etunimet
Sky Tower (Abu Dhabi)

Sky Tower () on Yhdistyneiden arabiemiraattien pääkaupungissa Abu Dhabissa sijaitseva 292 metriä korkea pilvenpiirtäjä. Rakennuksessa on 74 kerrosta. Sen rakentaminen aloitettiin vuonna 2006, ja rakennus valmistui 2010. == Lähteet == Luokka:Abu Dhabin pilvenpiirtäjät Luokka:Abu Dhabin asuinrakennukset Luokka:Abu Dhabin toimistorakennukset
World Trade Center Abu Dhabi

World Trade Center Abu Dhabi () on kahdesta pilvenpiirtäjästä koostuva rakennuskokonaisuus Yhdistyneiden arabiemiraattien pääkaupungissa Abu Dhabissa. Siihen kuuluvat 381 metriä korkea asuinhuoneistoja sisältävä Burj Mohammed Bin Rashid () ja toimistotiloja sisältävä 277 metriä korkea toimistotorni (). Molempien tornien rakentaminen aloitettiin vuonna 2007, ja ne valmistuivat 2014. Kompleksiin oli tarkoitus kuulua myös kolmas pilvenpiirtäjä, hotellina toimiva hotellitorni (), mutta sitä ei koskaan saatu rakennettua. Burj Mohammed Bin Rashid on kaupungin korkein rakennus. == Lähteet == Luokka:Abu Dhabin pilvenpiirtäjät Luokka:Abu Dhabin asuinrakennukset Luokka:Abu Dhabin toimistorakennukset
Niilinsininen

Niilinsininen (C20H20N3O+) on aromaattinen oksatsiinirakenteinen orgaaninen yhdiste. Yhdistettä voidaan käyttää väriaineena esimerkiksi solubiologisissa tutkimuksissa. == Ominaisuudet, valmistus ja käyttö == Niilinsininen on rakenteeltaan kationi, ja useimmiten sitä käytetään kloridi-, perkloraatti- tai sulfaattisuolana. Ne ovat huoneenlämpötilassa vihreitä kiteisiä aineita. Kloridi- ja sulfaattisuolat liukenevat muun muassa veteen ja etanoliin, ja perkloraattisuola on niitä niukkaliukoisempi. Yhdiste on solvatokromista eli liuoksen väri riippuu liuottimesta. Niilinsininen absorboi pidempiä aallonpituuksia poolisissa kuin poolittomissa liuottimissa. Aine on pH- indikaattori ja liuokset muuttavat väriään sinisestä punavioletiksi pH-välillä 9,4–11,0. Niilinsininen on lisäksi redox-indikaattori ja muuttuu pelkistyessään värittömäksi.Ram W. Sabnis, Erwin Ross, Jutta Köthe, Renate Naumann, Wolfgang Fischer, Wilhelm-Dietrich Mayer, Gerhard Wieland, Ernest J. Newman & Charles M. Wilson: "Indicator Reagents", teoksessaUllmann's Encyclopedia of Industrial Chemistry, John Wiley & Sons, New York, 2009. Niilinsinistä valmistetaan happamissa oloissa 4-nitroso-3-hydroksidietyylianiliinin ja 1-naftyyliamiinin reaktiolla.Roy E. Smith: "Azine Dyes", teoksessaKirk-Othmer Encyclopedia of Chemical Technology, John Wiley & Sons, New York, 2013.Horst Berneth: "Azine Dyes", teoksessaUllmann's Encyclopedia of Industrial Chemistry, John Wiley & Sons, New York, 2008. : Niilinsinistä on käytetty puuvillan värjäämiseen. Yhdistettä käytetään väriaineena mikroskopiassa tutkittaessa esimerkiksi lipidejä, amyloidinkertymäsairauksia, syöpäsoluja ja mikrobeja. Ainetta käytetään lisäksi väriainelasereissa ja niilinpunaisen valmistukseen. == Lähteet == == Aiheesta muualla == * Niilinsininen, Coloria.net Luokka:Väriaineet
Oski Leander

Oskar (Oski) Johannes Leander (23. heinäkuuta 1873 Sortavala – 19. huhtikuuta 1942 Kuopio) oli suomalainen rakennusmestari, Sortavalan kaupunginkamreeri ja pankinjohtaja.Maarit Tillman-Leino 2.4.2020 : Leanderit Sortavalassa, VertimusPankinjohtaja Oski Leander, Laatokka, 23.04.1942, nro 44, s. 2, Kansalliskirjaston digitaaliset aineistot. Viitattu 13.07.2024 Oski Leanderin vanhemmat olivat Sortavalan kunnallisraatimies Johan Oskar Leander ja Evelina Olivia Gröndahl. Hän kävi Kuopion teollisuuskoulun ja suunnitteli Sortavalaan 1890-luvulta lähtien toistasataa rakennusta. Oski Leander oli 1897–1914 Sortavalan kaupunginvaltuuston sihteerinä, 1904–1906 Sortavalan kaupunginkamreerina ja vuodesta 1914 alkaen Kansallis-Osake-Pankin Sortavalan konttorin johtajana aina eläkkeelle jäämiseensä saakka. Lisäksi hän oli kymmenkunta vuotta Sortavalan Telefoni Oy:n toimitusjohtajana ja oli Sortavalan Kirjapaino Oy:n sekä Sortavalan Kirjakauppa Oy:n johtokunnan jäsen ja Sortavalan Säästöpankin isännistön jäsen. Oski Leander oli Sortavalan kaupunginvaltuuston jäsenenä ja puheenjohtajana, kaupungin tilintarkastajana ja useiden kaupungin toimikuntien jäsenenä. Nuoruudessaan hän oli mukana palokuntatyössä sekä osallistui urheilutoimintaan. Oski Leanderin veli oli arkkitehti ja pankinjohtaja Väinö Laurola, vuoteen 1920 Leander. == Lähteet == Luokka:Suomalaiset pankinjohtajat Luokka:Suomalaiset rakennusmestarit Luokka:Sortavalan kaupunginvaltuutetut Luokka:Vuonna 1873 syntyneet Luokka:Vuonna 1942 kuolleet
Mark Grotjahn

Mark Grotjahn (s. 1968 Pasadena, Kalifornia) on yhdysvaltalainen taidemaalari, kuvanveistäjä ja piirtäjä.Mark Grotjahn Blum Gallery, viitattu 13.7.2024 Grotjahn sai kuvataiteessa kandidaatin oppiarvon Coloradon yliopistosta ja maisterin arvon Kalifornian yliopistosta, Berkeleysta. Hänellä oli residenssi Skowhegan School of Painting and Sculpture -ohjelmassa Mainen Madisonissa vuonna 1995. Tämän jälkeen Grotjahn muutti Los Angelesiin. Hänen ensimmäinen oma näyttelynsä pidettiin Santa Monicassa. Siinä oli töitä hänen teossarjoistaan Sign Exchange 1993-98 ja Tiered Perspectives. Tärkeä asema Grotjahnin taiteellisessa kehityksessä on ollut vuonna 2001 aloitetulla teossarjalla Butterfly, joka on nimetty siipien kaltaisten muotojen mukaan. Veistoksista koostuu Grotjahnin teossarja Masks.Mark Grotjahn Galerie Max Hetzler, viitattu 13.7.2024 Grotjahnin teoksia kuuluu muun muassa Museum of Modern Artin, San Francisco Museum of Modern Artin, Solomon R. Guggenheim -museon, Stedelijk-museon, Tate Modernin, Whitney Museum of American Artin, Walker Art Centerin ja Hirshhorn Museum and Sculpture Gardenin kokoelmiin. Hänen teoksiaan on ollut näytteillä muun muassa eri puolilla Yhdysvaltoja, Saksassa ja Sveitsissä. == Lähteet == Luokka:Yhdysvaltalaiset taidemaalarit Luokka:Yhdysvaltalaiset kuvanveistäjät Luokka:Vuonna 1968 syntyneet Luokka:Elävät henkilöt
Dana Schutz

Dana Schutz (s. 1976 Livonia, Michigan) on yhdysvaltalainen taidemaalari.Dana Schutz Artnet, viitattu 13.7.2024 Dana Schutz The Louis Comfort Tiffany Foundation, viitattu 13.7.2024 Schutz aloitti maalaamisen 15-vuotiaana. Hän sai taiteessa kandidaatin oppiarvon Cleveland Institute of Artista vuonna 2000 ja maisterin oppiarvon Columbian yliopistosta vuonna 2002. Hän oli edustettuna Venetsian ja Prahan biennaaleilla vuonna 2003. Schutz sai The Louis Comfort Tiffany Foundationin palkinnon vuonna 2003 ja Yhdysvaltain taide- ja kirjallisuusakatemian palkinnon vuonna 2007. Hänen teoksiaan kuuluu muun muassa Museum of Modern Artin, Whitney Museum of American Artin ja Solomon R. Guggenheim -museon kokoelmiin. Schutzin teoksia on ollut näytteillä eri puolilla Yhdysvaltoja, Ruotsissa, Saksassa, Isossa-Britanniassa, Irlannissa, Ranskassa, Kreikassa, Venäjällä ja Kiinassa. == Lähteet == Luokka:Yhdysvaltalaiset taidemaalarit Luokka:Vuonna 1976 syntyneet Luokka:Elävät henkilöt
Kalliokielopistiäinen

Kalliokielopistiäinen (Phymatocera aterrima) on lehtipistiäisten heimoon kuuluva laji. Aikuinen kalliokielopistiäinen on väritykseltään kiiltävän musta. Lajin siivet ovat kirkkaan kimaltelevat. Aikuinen kalliokielopistiäinen on kooltaan 8–9 mm. Lajin toukilla pää on musta ja ruumis harmahtavan valkoinen. Toukan nahka näyttää ryppyiseltä ja pinnassa on pieniä mustia pisteitä. Nuoret toukat ovat hieman vihertäviä, isommat ovat harmaanvaaleita. Täysikasvuinen toukka on noin 20 mm pitkä. Toukat kuoriutuvat heinäkuun alussa ja hakeutuvat täysikasvuisina maahan koteloitumaan. Kalliokielopistiäisen toukat syövät muun muassa kalliokielojen (Polygonatum) lehtiä, erityisesti lehtokielo on niiden suosiossa. Toukat voivat syödä kasvin nopeasti lehdettömäksi.Ötökkätieto: Kalliokielopistiäinen (Phymatocera aterrima) Kalliokielopistiäinen on luokiteltu Suomessa vakiintuneeksi ja elinvoimaiseksi lajiksi. Lajia esiintyy Suomessa suunnilleen Vaasa–Joensuu-akselin eteläpuolella.Laji.fi: Phymatocera aterrima Lajia esiintyy laajemmin Pohjoismaiden eteläosissa ja Euroopassa.Global Biodiversity Information Facility (GBIF): Phymatocera aterrima == Lähteet == == Aiheesta muualla == * iNaturalist: Kalliokielopistiäinen (Phymatocera aterrima) * UniProt: Taxonomy - Phymatocera aterrima * Plant Parasites of Europe: Phymatocera aterrima Luokka:Lehtikuoriaiset Luokka:Kasvien tuhohyönteiset
Gran Torre Santiago

Gran Torre Santiago on Santiagossa Chilessä sijaitseva 300 metriä korkea pilvenpiirtäjä, joka on Etelä-Amerikan korkein rakennus. Siinä on yhteenä 68 kerrosta, joisŗta 62 maan päällä ja loput maan alla. Rakentaminen aloitettiin vuonna 2006, ja torni valmistui vuonna 2014. Gran Torre Santiago sijaitsee Costanera Center -finanssialueella. Tornin ylimmissä kerroksissa sijaitsee näköalatasanne, joka avaa näkymät Santiagon kaupunkiin ja sitä ympäröiville vuorille. Torni on saanut ympäristöystävällisyydestään kultaisen LEED- sertifikaatin. == Lähteet == == Aiheesta muualla == Luokka:Pilvenpiirtäjät Luokka:Santiago de Chilen rakennukset ja rakennelmat
Paulina Ołowska

Paulina Ołowska (s. 27. tammikuuta 1976 Gdańsk) on puolalainen taidemaalari, valokuvaaja ja elokuvantekijä.Paulina Ołowska Culture.pl, viitattu 13.7.2024 Ołowska opiskeli School of the Art Institute of Chicagossa vuosina 1995–1996 ja Gdańskin kuvataideakatemiassa vuosina 1997–2000. Hän sai myös stipendejä Haagista, Amsterdamista, Lissabonista ja Kitakyushusta. Ołowska on taiteessaan usein yhdistänyt länsimaisen avantgarden piirteet kommunismin ajan Puolan kuvastoon. Hänen taidettaan on luonnehdittu "optimistiseksi"; siinä on usein kuvastunut mielenkiinto utopiaa kohtaan. Ołowska on pitänyt näyttelyitä monissa Euroopan maissa ja Pohjois-Amerikassa. Hänelle myönnettiin vuonna 2014 Aachenin taidepalkinto.Paulina Olowska Pace Gallery, viitattu 13.7.2024 == Lähteet == Luokka:Puolalaiset taidemaalarit Luokka:Puolalaiset valokuvaajat Luokka:Vuonna 1976 syntyneet Luokka:Elävät henkilöt
Paulina Peavy

Paulina Peavy (1901 Colorado Springs, Colorado – 1999 Bethesda, Maryland) oli yhdysvaltalainen taidemaalari, piirtäjä ja väitetty ufokontaktihenkilö.Paulina Peavy Andrew Edlin Gallery, viitattu 13.7.2024 Peavy opiskeli vuosina 1919–1923 Oregonin osavaltionyliopistossa ammatillista kasvatusta ja sai kandidaatin arvon. Vuosina 1927–1932 hän opiskeli Chouinard Art Institutessa Los Angelesissa ja valmistui maisteriksi. Vuosina 1932–1942 hän kuului Los Angelesin ja Long Beachin opetuslautakuntaan. Peavy väitti kohdanneensa vuonna 1932 Lacamo-nimisen toisesta maailmasta tulleen henkiolennon ja uskoi kanavoivansa tämän välittämiä energioita taiteessaan. Peavy kehitti uskomusmaailman, johon kuuluivat syklinen aikakäsitys, reinkarnaatio ja ajatus ihmiskunnan kehityksestä kohti yhden sukupuolen muodostavaa täydellistymää. Kertomansa mukaan Peavy oppi Lacamolta maailmankaikkeuden salaisuudet, jotka sitten olivat hänen taiteensa aiheita. Hän käytti maalauksen ja piirtämisen lisäksi veistoa, tekstiä ja elokuvaa ilmaisukeinoinaan. Hän myös valmisti "transsinaamioita" virittäytyäkseen paremmin kokemiinsa Lacamo-olennon värähtelyihin.Untitled, Paulina Peavy (with Lacamo) Minneapolis Institute of Art, viitattu 13.7.2024 Peavyn seinämaalaus The Eternal Supper oli vuonna 1939 osa San Franciscon Golden Gate International Expositionia. == Lähteet == Luokka:Yhdysvaltalaiset taidemaalarit Luokka:Ufokontaktihenkilöt Luokka:Vuonna 1901 syntyneet Luokka:Vuonna 1999 kuolleet
Grodås

Grodås on taajama Voldan kunnassa Møren ja Romsdalin läänissä Norjassa. Taajaman pinta-ala on 0,7 neliökilometriä ja asukasluku 493 vuonna 2023. Vuoteen 2020 se oli Hornindalin kuntakeskus. ==Lähteet== Luokka:Norjan taajamat Luokka:Volda
Mork

Mork on taajama Voldan kunnassa Møren ja Romsdalin läänissä Norjassa. Taajaman pinta-ala on 0,5 neliökilometriä ja asukasluku 473 vuonna 2023. ==Lähteet== Luokka:Norjan taajamat Luokka:Volda
Møre

Møre on norjalainen vuonna 1903 perustettu paikallislehti, jonka kotikunta on Volda. Se ilmestyy painettuna kahdesti viikossa. Lehden ensimmäinen edeltäjä Norsk Landboeblad perustettiin vuonna 1810 ja lakkautettiin 1816. Samaan Aarflotin perheeseen kuuluneet henkilöt perustivat lehden uudelleen nimillä Landboe-Avisen (1833–1843), Postbudet (1845–1868), Møringen (1869–1874) ja Ugebladet (1888–1902). ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Volda
Voldan kirkko

Voldan kirkko () on Voldan kunnassa Møren ja Romsdalin läänissä Norjassa sijaitseva kivinen pitkäkirkko vuodelta 1932. ==Kuvia== Volda kirke T314 01 0124.jpg|Vuonna 1929 palanut Voldan puinen kirkko. ==Lähteet== ==Aiheesta muualla== Luokka:Norjan kivikirkot Luokka:Volda
Austefjordin kirkko

Austefjordin kirkko () on Voldan kunnassa Møren ja Romsdalin läänissä Norjassa sijaitseva puinen pitkäkirkko vuodelta 1766. ==Lähteet== ==Aiheesta muualla== Luokka:Norjan puukirkot Luokka:Volda
Dalsfjordin kirkko

Dalsfjordin kirkko () on Voldan kunnassa Møren ja Romsdalin läänissä Norjassa sijaitseva puinen pitkäkirkko vuodelta 1910. ==Lähteet== ==Aiheesta muualla== Luokka:Norjan puukirkot Luokka:Volda
Kilsfjordin kirkko

Kilsfjordin kirkko () on Voldan kunnassa Møren ja Romsdalin läänissä Norjassa sijaitseva betoninen pitkäkirkko vuodelta 1974. ==Lähteet== ==Aiheesta muualla== Luokka:Norjan kivikirkot Luokka:Volda
Voldan korkeakoulu

Voldan korkeakoulu () on Voldan kunnassa Møren ja Romsdalin läänissä Norjassa sijaitseva valtiollinen korkeakoulu. Se muodostettiin vuonna 1994 yhdistämällä Møren ja Romsdalin alueellinen korkeakoulu ja Voldan opettajakorkeakoulu. Vuonna 2024 Voldan korkeakoulussa oli noin 4 600 opiskelijaa. ==Tiedekunnat== * Humanistiset aineet ja opettajakoulutus * Yhteiskuntatieteet ja historia * Media * Kulttuuri ==Lähteet== ==Aiheesta muualla== * Korkeakoulun verkkosivut Luokka:Norjan yliopistot ja korkeakoulut Luokka:Volda
Myrsky ja raivo

Myrsky ja raivo (The Sound and the Fury) on Martin Rittin ohjaama yhdysvaltalainen draamaelokuva vuodelta 1959. William Faulknerin romaaniin Ääni ja vimma (1929) väljästi perustuvan elokuvan pääosissa näyttelevät Yul Brynner, Joanne Woodward ja Margaret Leighton. Elokuva kertoo Yhdysvaltojen etelävaltioissa sijaitsevan suvun jäsenten välisistä selvittelyistä tilanteessa, jossa suvun vauraus ja yhteiskunnallinen arvostus ovat hupenemassa. Luokka:Vuoden 1959 yhdysvaltalaiset elokuvat Luokka:Romaaneihin perustuvat elokuvat
Tino Polsini

Tino Polsini (s. 1999) on sveitsiläinen suunnistaja. http://runners.worldofo.com/tinopolsini.html MM-kilpailuissa Polsini saavutti hopeaa sprintissä Edinburghin MM-kilpailuissa 2024. https://yle.fi/a/74-20099539 EM-kilpailuissa hänen paras saavutuksensa on sprintin 30:s sija Veronan EM-kilpailuista 2023. Suunnistuksen maailmancupin osakilpailussa hänen paras sijoituksensa on sprintin 11:s sija Oltenin sprintistä vuodelta 2024. Nuorten MM-kilpailuissa hänen paras saavutuksensa on keskimatkan 14. sija vuodelta 2018. == Lähteet == Luokka:Sveitsiläiset suunnistajat Luokka:Vuonna 1999 syntyneet Luokka:Elävät henkilöt
Marco Evaristti

Marco Evaristti (s. 1963 Santiago de Chile) on chileläissyntyinen, Tanskassa 1980-luvulta lähtien asunut taiteilija, joka on tullut tunnetuksi shokkitaiteestaan.Marco Evaristti Mon Chou, viitattu 13.7.2024 Shokkitaitelija aikoo syöttää teloitetun kultakaloille Yle 4.9.2008, viitattu 13.7.2024 Evaristti kouluttautui arkkitehdiksi.Clemens Bomsdorf, Goldfish in a Blender? Marco Evaristti Calls It Art The Wall Street Journal 28.8.2013, viitattu 13.7.2024 Hän sai maisterin arvon Tanskan kuninkaallisesta taideakatemiasta. Evaristti on suunnitellut toimistoja Tanskassa ja loistohotellin Bangkokissa. Eniten hän sai kuitenkin julkisuutta teoksellaan Helena & El Pescador, joka esiteltiin ensimmäisen kerran vuonna 2000 Trapholt-museossa Koldingissa. Teokseen kuului kymmenen Moulinex-merkkistä tehosekoitinta, joista jokaisessa ui kultakala. Yleisölle annettiin mahdollisuus käynnistää tehosekoittimia ja tappaa kaloja tai "armahtaa" niitä ja antaa niiden jatkaa uimistaan. Museon johtaja Peter S. Meyer asetettiin syytteeseen eläinrääkkäyksestä, koska hän ei suostunut kytkemään tehosekoittimia irti poliisin käskystä huolimatta. Meyer kuitenkin vapautettiin syytteistä. Evaristti on itse todennut tulevansa aina yhdistetyksi teokseen Helena & El Pescador. Teoksen nimen osa "El Pescador" ("kalastaja") viittaa taiteilijan itsestään alastomana ottamaan kuvaan, johon on liitetty alatyylistä saksankielistä kirjoitusta. Helena & El Pescador -näytös toistettiin Evaristtin 50-vuotispäivän kunniaksi vuonna 2013 järjestetyssä retrospektiivissä, mutta kultakalat olivat tällä kertaa valmiiksi kuolleita ja säilöttyinä hyydykkeeseen tehosekoitinten sisällä. Evaristti on selittänyt taiteensa julmuutta humanismista kumpuavana. Hän onkin kuolemanrangaistuksen kriitikko. Hän on suunnitellut kuolemaantuomituille asuja teloitukseen ja sisällyttänyt näyttelyyn pinkin teloitussängyn. Vuonna 2008 Evaristti teki kuolemaantuomitun yhdysvaltalaisen Gene Hathornin kanssa sopimuksen, jossa Hathorn testamenttasi ruumiinsa taiteelle. Evaristtin suunnitelmaan kuului Hathornin jauhaminen teloituksen jälkeen kalanruoaksi. Yleisö saisi tällöin ruokkia jauhetulla ruumiilla satoja akvaariossa uivia kultakaloja. Teoksessaan Forgive Me Helena Evaristti sijoitti kultakaloja akvaarioon, jossa Toora, Raamattu ja Koraani olivat hitaasti hajoamassa veteen. Taiteilija teki myös teoksen, joka koostui hänen oman kehonsa rasvoista valmistetuista lihapullista, jotka syötettiin illallisseurueelle. Lisäksi Evaristti on muun muassa kullannut ja myynyt omia ulosteitaan. Luonnonsuojeluaiheisessa teoksessaan Ice Cube Project Evaristti maalasi Grönlannissa jäävuoren punaiseksi. Hän yritti toistaa vastaavan teon Mont Blancin huipulla, mutta tuli pidätetyksi. Evaristtin kuvataidetta kuuluu lukuisten museoiden kokoelmiin muun muassa Chilessä, Tanskassa, Australiassa, Argentiinassa, Kuuballa ja Thaimaassa.Marco Evaristti: Ethical Reality West Eden, viitattu 13.7.2024 == Lähteet == Luokka:Chileläiset henkilöt Luokka:Tanskalaiset kuvataiteilijat Luokka:Performanssitaiteilijat Luokka:Vuonna 1963 syntyneet Luokka:Elävät henkilöt
Kullervo (vakuutusyhtiö)

Tapaturmavakuutus-Osakeyhtiö Kullervo oli suomalainen vakuutusyhtiö, joka perustettiin työtapaturmavakuutuksia varten. Kullervo perustettiin vuonna 1894 Pohjolan sisaryhtiöksi. Tapaturmavakuuttaminen katsottiin riskialttiiksi toiminnaksi eikä sitä haluttu Pohjolaan. Vuonna 1935 lakisääteiset tapaturmavakuutukset siirrettiin Pohjolaan. Kullervo myönsi jatkossa enää yksityisiä tapaturmavakuutuksia. Kullervo jatkoi toimintaansa aina vuoden 1976 alkuun asti, jolloin se sulautettiin Pohjolaan. Kullervon osake noteerattiin Helsingin pörssissä vuosina 1912–1968. Vaihto oli vähäistä. Monena vuonna osakekauppoja ei tehty lainkaan. == Lähteet == Luokka:Entiset suomalaiset pörssiyhtiöt Luokka:Suomalaiset vahinkovakuutusyhtiöt
Novokodakin piiri

Novokodakin piiri (; marraskuuhun 2015 saakka Leninin piiri, ) on yksi Ukrainan Dnipron kahdeksasta hallinnollisesta alueesta (kaupunkipiiristä). Dneprin oikealla rannalla, Dnipron länsiosassa sijaitsevan kaupunkipiirin pinta-ala on 88,702 neliökilometriä. Novokodakin piiri on perustettu vuonna 1920. Se on nimetty 1600-luvun Kodakin kasakkalinnoituksen mukaan nimetyn Novyi Kodakin (Новий Кодак) asutuksen pohjalta. Novokodakin piiri rajautuu etelässä ja lännessä Dnipropetrovskin alueen Dnipron piirin muihin osiin. Koillisessa on Dneprin vastarannalla Amur-Nyžnodniprovskin kaupunkipiiri ja idässä Tšetšelivkan piiri. Piirin väestöarvio on 151 700 (2011). Aiemmin väkiluvut olivat 180 149 (VL 1989), 162 451 (VL 2001) ja 169 756 (2006, arvio). Vuonna 2001 piirin asukkaiden yleisimmät äidinkielet olivat väestönlaskennan mukaan: ukraina ( %), venäjä ( %) ja muut kielet ( %). Novokodakin piirissä sijaitsevat muun muassa: * Dijivkan rautatieasema () * Suh’atšivkan rautatieasema () * Kaidakyn sillan eteläpää (kesken) Вокзал станції Діївка.jpg|Dijivkan rautatieasema. Набережна в районі Кайдацького мосту.jpg|Eurooppatie 50:tä Novi Kodakyn seudulla, taaempana Kaidakyn sillan eteläpäätä. Oikealla Dneprin rannan nostureita. ==Lähteet== ==Aiheesta muualla== * Novokodakin piirin rajat Open Street Map -kartalla (OSM) (openstreetmap.org) * Novokodakin piirin neuvosto (rada) (facebook.com) Luokka:Dnipron piirit
Matti Kallioinen

Matti Kallioinen (s. 1974 Uppsala) on ruotsalainen kuva- ja performanssitaiteilija.Matti Kallioinen Moderna Museet, viitattu 14.7.2024 Kallioinen on kolmannen polven ruotsinsuomalainen.Matti Kallioinen kertoo taideteoksestaan Sveriges Radio Finska 10.2.2010, viitattu 14.7.2024 Hän opiskeli Tukholman Konstfackissa vuosina 1995–2000. Hän pääsi pitämään omia näyttelyitä muun muassa Moderna Museetiin, Berliiniin ja Pekingiin. Kallioinen on hyödyntänyt taiteessaan absurdismia, ja häntä on kuvailtu taiteilijana "leikkisäksi". Vuonna 2002 hän tuotti elektronisista poplauluista koostuvan levyn Koncentrerad saft, jonka kappaleita hän myös käytti performansseissaan. Kallioinen on tehnyt monia julkisia installaatioita.Matti Kallioinen Gallery Steinsland Berliner, viitattu 14.7.2024 Hän on tehnyt myös veistoksia, kuten Dansens husin eteisaulan mustan kangasveistoksen tilaustyönä vuonna 2009 voittamansa kilpailun myötä. == Lähteet == Luokka:Ruotsalaiset kuvataiteilijat Luokka:Performanssitaiteilijat Luokka:Ruotsinsuomalaiset henkilöt Luokka:Vuonna 1974 syntyneet Luokka:Elävät henkilöt
One Shell Plaza

One Shell Plaza on Houstonissa Yhdysvalloissa sijaitseva 218 metriä korkea pilvenpiirtäjä. Rakennus on valmistunut vuonna 1970, ja siinä on 50 kerrosta. One Shell Plazaa käytetään toimistotarkoituksessa, ja se on valmistettu kokonaisuudestaan betonista. Se on saanut ympäristöystävällisyydestään kultaisen LEED-sertifikaatin. == Lähteet == Luokka:Houstonin pilvenpiirtäjät Luokka:Houstonin toimistorakennukset
Marina 101

Marina 101 () on Dubaissa Yhdistyneissä arabiemiraateissa sijaitseva 425 metriä korkea pilvenpiirtäjä, joka on Arabiemiraattien toiseksi korkein rakennus Burj Khalifan jälkeen. Rakennuksessa on yhteensä 107 kerrosta, joista 101 maan päällä ja loput maan alla. Marina 101:n käyttötarkoitus on hotelli ja asuinrakennus, ja se on valmistettu täysin betonista. Rakentaminen aloitettiin vuonna 2006, ja torni valmistui 2017. Rakennuksen hissit toimitti suomalainen Kone. == Lähteet == Luokka:Dubain pilvenpiirtäjät Luokka:Dubain asuinrakennukset Luokka:Dubain hotellit
Dash Snow

Dash Snow (27. heinäkuuta 1981 New York – 13. heinäkuuta 2009 New York) oli yhdysvaltalainen kuvataiteilija. Hän kuvasi huumeisiin liittyvää elämäntapaa veistoksilla, kollaaseilla ja valokuvilla.Dash Snow Artnet, viitattu 14.7.2024 Alun perin hän teki graffiteja.Sean O'Hagan, The last days of Dash Snow The Guardian 20.9.2009, viitattu 14.7.2024 Snow syntyi vauraaseen sukuun. Hänen tätinsä oli Uma Thurman. Hänen isoisovanhempansa olivat huomattavat taiteen keräilijät John ja Dominique de Menil. Snow päätyi lapsena uhmakkuushäiriöisten oppilaiden tarpeisiin erikoistuneeseen Hidden Lake Academy -laitokseen Georgian osavaltioon. Tämän johdosta hän vihasi äitiään loppuelämänsä ajan. Hän vieraantui suuresta osasta muutakin sukuaan, mutta sai yhä tukea isoäidiltään. Teini-ikäisenä Snow aloitti graffitien tekemisen. Hän alkoi myös ottaa valokuvia dokumentoidakseen elämäänsä niiltä osin kuin hän ei sen vaiheita itse muistanut. Näissä valokuvissa esiintyi usein seksiä, huumeiden käyttöä ja väkivaltaa. Veistosten, kollaasien ja valokuvien tekemisen lisäksi Snow myös käytti taiteessaan omaa siemennestettään. 18-vuotiaana Snow meni naimisiin korsikalaissyntyisen taiteilija Agathe Aparrun kanssa. Myöhemmin hän seurusteli malli Jade Berreaun kanssa ja sai tämän kanssa tyttären. Snow oli vuonna 2006 edustettuna Whitney Museum of American Artin biennaalissa. Hänen teoksiaan otettiin myös muun muassa Brooklyn Museumin ja New Museumin kokoelmiin. Snow käytti alkoholia, heroiinia ja kokaiinia. Hän meni välillä hoitojaksoille, mutta retkahti jatkuvasti. Heinäkuussa 2009 Snow löydettiin kuolleena hotellihuoneesta East Villagessa. Kuolemansyy oli yliannostus. == Lähteet == Luokka:Yhdysvaltalaiset graffititaiteilijat Luokka:Yhdysvaltalaiset kuvanveistäjät Luokka:Yhdysvaltalaiset valokuvaajat Luokka:Vuonna 1981 syntyneet Luokka:Vuonna 2009 kuolleet
Al Hamra Tower

Al Hamra Tower () on 413 metriä korkea pilvenpiirtäjä Kuwaitin pääkaupungissa Kuwaitissa, ja se on maan korkein rakennus. Rakennuksessa on yhteensä 83 kerrosta, joista 80 maan päällä ja loput maan alla. Rakentaminen aloitettiin vuonna 2005, ja torni valmistui 2011. Al Hamra Towerin käyttötarkoitus on toimistorakennus, ja se on valmistettu täysin betonista. == Lähteet == Luokka:Kuwaitin pilvenpiirtäjät Luokka:Kuwait (kaupunki)
Pierre Brassau

Pierre Brassau oli taiteilijanimi, jonka Göteborgs-Tidningenin toimittaja Åke "Dacke" Axelsson antoi Boråsin eläintarhassa asuneelle länsiafrikkalaiselle simpanssi Peterille. Axelsson lähetti neljä simpanssin tekemää maalausta taidenäyttelyyn Gallerie Christinaeen Göteborgiin helmikuussa 1964. Hän halusi tutkia, erottaisivatko tarkastelijat modernin taiteen apinan tekemästä taiteesta.Pierre Brassau, Monkey Artist Museum of Hoaxes, viitattu 14.7.2024 Peter-simpanssi oli syntynyt vuonna 1959.Art: Zoo Story Time 21.2.1964, viitattu 14.7.2024 Axelssonin pilaa varten Peterille annettiin maalaamiseen tarvittavat välineet, mutta aluksi se mieluummin söi maalin. Lopulta se kuitenkin saatiin maalaamaan. Kun simpanssin katsottiin tehneen riittävästi maalauksia, Axelsson valitsi neljä hienoimpana pitämäänsä työtä ja lähetti ne taidenäyttelyyn. Työt esiteltiin ranskalaisen avantgardisti Pierre Brassaun teoksina. Göteborgs-Postenin taidekriitikko Rolf Anderberg kehui teoksia. Yksityinen keräilijä osti yhden "Pierre Brassaun" töistä 90 Yhdysvaltain dollaria vastanneeseen hintaan. Timen mukaan yksi kriitikko kuitenkin kirjoitti jo ennen huijauksen paljastamista, että "vain apina on voinut tehdä tämän". Axelssonin paljastettua juonensa simpanssin taidetta kehunut Rolf Anderberg totesi, että joka tapauksessa simpanssin työ oli näyttelyn paras. Vuonna 1969 simpanssi Peter siirrettiin englantilaiseen Chesterin eläintarhaan, jossa se vietti loppuelämänsä ajan. == Lähteet == Luokka:Kuuluisat apinat Luokka:Taidemaalarit Luokka:Eläinten tekemä kuvataide
Shirin Aliabadi

Shirin Aliabadi (; 10. maaliskuuta 1973 Teheran – 1. lokakuuta 2018 Teheran) oli iranilainen valokuvaaja.Katharine Q. Seelye, Shirin Aliabadi, Iranian Artist With a Focus on Women, Dies at 45 The New York Times 19.10.2018, viitattu 14.7.2024 Hän tuli tunnetuksi varsinkin värikkäistä kuvistaan, joissa esiteltiin nuorten iranilaisten naisten elämää.Haleh Anvari, She Captured the Face of Modern Iran Aperture 2.11.2018, viitattu 14.7.2024 Aliabadi sai taidehistoriassa maisterin arvon Pariisin yliopistosta, jossa hän opiskeli lisäksi arkeologiaa. Hän meni vuonna 1993 naimisiin Farhad Moshirin kanssa. Pariskunta teki myös taiteellista yhteistyötä muun muassa konsumerismia ja kapitalismia kritisoineessa valokuvasarjassa Operation Supermarket. Aliabadi oli miehensä kanssa tällä valokuvasarjalla edustettuna Singaporen biennaalissa. Aliabadin tunnetuimmat teokset olivat valokuvasarjat Girls in Cars (2005) ja Miss Hybrid (2008), jotka heijastavat iranilaisten naisten yksilöllisyyden ilmenemistä valtion asettamien pukeutumisen ja käyttäytymisen rajoitusten puitteissa. Länsimaiset kriitikot pitivät teoksia osana Iranin hallinnon sortotoimien haastamista, mutta Aliabadi pyrki pidättäytymään käsittelemästä suoraan aiheita, jotka voisivat johtaa viranomaisten puuttumiseen. Aliabadin teoksia oli näytteillä muun muassa Pariisin Institut des cultures d'Islamissa, Glasgow'n Gallery of Modern Artissa, Bristol Museum & Art Galleryssa ja Chelsea Art Museumissa. Hänen töitään otettiin myös The Farjam Foundationin (Dubai) ja Deutsche Bankin kokoelmiin. Aliabadi kuoli 45-vuotiaana syöpään. Leskensä mukaan hän halusi välittää taiteen kautta Teheranista kuvan, joka ei tule esiin länsimaiden tiedotusvälineissä. == Lähteet == Luokka:Iranilaiset valokuvaajat Luokka:Vuonna 1973 syntyneet Luokka:Vuonna 2018 kuolleet
Butler (Pennsylvania)

Butler on kaupunki Pennsylvaniassa Yhdysvalloissa. Siellä on noin 13 000 asukasta, ja kaupunki tunnetaan jeepin synnyinpaikkana, sillä siellä toiminut American Bantam kehitti ensimmäisen jeepin prototyypin. == Maantiede == Butlerin kaupunki sijaitsee Pennsylvanian länsiosassa kukkulaisella alueella. Se sijaitsee noin 55 kilometriä Pittsburghista pohjoiseen ja kuuluu sen metropolialueeseen. Butlerin pinta-ala on noin seitsemän neliökilometriä. == Historia == Butler perustettiin vuonna 1800, ja se nimettiin kenraali Richard Butlerin mukaan. Kaupunki kaavoitettiin 1803 John ja Samuel Cunninghamin lahjoittamalle maalle, ja siellä oli jo vuonna 1805 viisi tavernaa ja ensimmäinen kirkko rakennettiin 1815. Butleriin perustettiin 1810 villatehdas ja 1823 tiilitehdas. Kaupungin rauta- ja terästeollisuus alkoi 1840-luvulla, mutta erityisesti 1800-luvun lopun Pennsylvanian öljybuumi toi lisää vaurautta. Standard Steel Car Company alkoi vuonna 1902 valmistaa junanvaunuja. Tehtaalla työskenteli jopa 2 500 ihmistä, ja varma työpaikka toi alueelle erityisesti itäeurooppalaisia maahanmuuttajia. Tehdas valmisti toisen maailmansodan aikana kranaatteja. Butlerissa kehitettiin toisen maailmansodan aikana alkuperäisen jeepin malli, josta kehittyi Willys MB, minkä takia kaupunkia kutsutaan jeepin synnyinpaikaksi. Yhdysvaltain maavoimat pyysi 1940 traktori- ja autovalmistajalta prototyyppiä nelivetoisesta tiedusteluautosta, joka pystyisi kuljettamaan sotilaita ja kranaatteja. Maavoimien vaatimuksen mukaan prototyypin piti olla testiajossa 49 päivässä. Kaksi yritystä vastasi haasteeseen, ja Butlerissa toiminut American Bantam voitti toimeksiannon. Yritys ei kuitenkaan pystynyt valmistamaan tarpeeksi montaa autoa päivässä, joten asevoimat antoi mallin valmistusoikeudet Fordille ja Willysille. Butlerin teollisuustuotanto alkoi 1900-luvun jälkipuoliskolla hiipua. Terästeollisuus kaatui ja alueen öljylähteet ehtyivät. Matkailusta on sittemmin tullut kaupungin talouden kivijalka. == Politiikka == Yhdysvaltain entinen presidentti Donald Trump joutui kesken pitämänsä kampanjatilaisuuden salamurhayrityksen kohteeksi lähellä Butlerin kaupunkia 13. heinäkuuta 2024. == Lähteet == Luokka:Pennsylvanian kaupungit
Nepalin kuningas

Nepalin kuningas (, ’suuri kuningasten kuningas’) oli Nepalin valtionpäämies ja hallitsija vuosina 1768–2008. Hän toimi Nepalia hallinneen Shah-dynastian päämiehenä. Parlamentti lakkautti monarkian 28. toukokuuta 2008. Mustangin, Bajhangin, Salyanin ja Jajarkotin alueelliset monarkiat lakkautettiin samana vuonna lokakuussa. == History == Nepalin kuningaskunnan perusti 25. syyskuuta 1768 Gorkhakuningas Prith I Narayan Shah, joka onnistui yhdistämään Kathmandun, Patanin ja Bhaktapurin kuningaskunnat yhdeksi osavaltioksi Shah- dynastiansa alaisuuteen. Nepalin kuningaskunta oli de jure absoluuttinen monarkia suurimman osan historiastaan. Vuodesta 1846 vuoden 1951 vallankumoukseen saakka maata hallitsivat kuitenkin de facto Rana-dynastian perinnölliset pääministerit, mikä lopulta vähensi Shah-monarkin roolia poliittisena vallankäyttäjänä ja hänestä tuli enemmän keulakuva. Marraskuussa 1990, Jana Andolan -liikkeen jälkeen hyväksyttiin uusi perustuslaki jolloin maasta tuli perustuslaillinen monarkia. === Nepalin sisällissota === 13\. helmikuuta 1996 Nepalin (maolainen) kommunistinen puolue käynnisti Nepalin sisällissodan tavoitteenaan syrjäyttää monarkia. ==== Nepalin kuninkaallinen verilöyly ==== Kesäkuun 1. päivänä 2001 yhdeksän kuninkaallisen perheen jäsentä, mukaan lukien kuningas Birendra ja kuningatar Aishwarya, tapettiin kuninkaallisen asuinpaikan joukkoampumisessa. Kruununprinssi Dipendra oli osallisena virallisessa tutkimuksessa. Tästä on valtava kiista, koska hänen osallisuudestaan tapahtumaan ei ole tehty käytännön tutkimusta. Monet nepalilaiset uskovat, että joukkomurhan toteuttamisessa saattoi olla mukana monia muita ihmisiä. Välittömästi verilöylyn jälkeen Dipendra julistettiin kuninkaaksi ollessaan koomassa, mutta hän kuoli 4. kesäkuuta 2001 kolmen päivän hallituskauden jälkeen. Hänen setänsä, prinssi Gyanendra, nimitettiin valtionhoitajaksi kolmeksi päiväksi, minkä jälkeen hän nousi itse valtaistuimelle Dipendran kuoltua. ==== Kuninkaallisen verilöylyn jälkeinen aika ==== Kun turvallisuustilanne heikkeni sisällissodassa, 1. helmikuuta 2005, kuningas Gyanendra järjesti 24. huhtikuuta 2006, Loktantra Andolan -liikkeen jälkeen, kuningas suostui luopumaan absoluuttisesta vallasta ja palauttamaan hajotetun edustajainhuoneen. Sisällissota päättyi 21. marraskuuta 2006. == Lähteet == == Aiheesta muualla == *
Imatra (vakuutusyhtiö)

Imatra oli Suomessa vuosina 1911–1955 toiminut vakuutusyhtiö. Yhtiö aloitti toimintansa nimellä Palovakuutusosakeyhtiö Imatra. Nimeksi tuli Vakuutusosakeyhtiö Imatra vuodesta 1943 ja Vakuutusosakeyhtiö Imatra-Karjala vuodesta 1948. Palovakuutusosakeyhtiö Imatra perustettiin vuonna 1911. Imatran osake noteerattiin Helsingin pörssissä vuodesta 1915 vuoteen 1933. Pohjola hankki Imatran osake-enemmistön vuonna 1933 tekemällä vaihtotarjouksen, jossa kahdella Imatran osakkeella sai yhden Pohjolan osakkeen. Pörssinoteeraus lopetettiin tämän jälkeen. Yhtiön nimeksi vaihdettiin Vakuutusosakeyhtiö Imatra osakeannin yhteydessä vuonna 1943. Vuoden 1948 alusta Imatraan fuusioitiin Pohjolan tytäryhtiöt Tapaturmavakuutusosakeyhtiö Ilmarinen ja Vakuutus-oy Karjala. Imatran uudeksi nimeksi tuli Vakuutusosakeyhtiö Imatra- Karjala. Imatra-Karjala fuusioitiin Pohjolaan vuonna 1955. == Lähteet == Luokka:Suomalaiset vahinkovakuutusyhtiöt Luokka:Entiset suomalaiset pörssiyhtiöt
Elite Residence

Elite Residence () on Dubaissa Yhdistyneissä arabiemiraateissa sijaitseva 381 metriä korkea pilvenpiirtäjä, joka on Arabiemiraattien kuudenneksi korkein rakennus. Tornin rakentaminen aloitettiin vuonna 2007, ja se valmistui 2012. Rakennuksessa on 87 kerrosta. Elite Residencen käyttötarkoitus on asuinrakennus. Sen hissit on toimittanut suomalainen Kone, ja rakennus on valmistettu täysin betonista. == Lähteet == Luokka:Dubain pilvenpiirtäjät Luokka:Dubain asuinrakennukset
Eton Place Dalian

Eton Place Dalian () on viidestä pilvenpiirtäjästä koostuva rakennuskokonaisuus Dalianissa Kiinassa. Sen korkein rakennus, korkeudeltaan 383 metriä, on valmistunut vuonna 2016. Toiseksi korkein on valmistunut vuonna 2015, ja sen korkeus on 279 metriä. Loput rakennuksista valmistuivat aiemmin vuonna 2010, ja ne ovat 147 metrin korkuisia. Rakennuksissa on asuin-, hotelli- ja toimistotiloja. Rakennukset suunnitteli yhdysvaltalainen arkkitehtitoimisto NBBJ. == Lähteet == Luokka:Kiinan pilvenpiirtäjät Luokka:Dalian
Zifeng Tower

Zifeng Tower () on 450 metriä korkea pilvenpiirtäjä Nanjingissa Kiinassa. Rakennuksessa on hotelli ja toimistotiloja. Se rakennettiin vuosina 2005–2010, ja siinä on 66 kerrosta. Rakennuksen suunnitteli yhdysvaltalainen arkkitehtitoimisto Skidmore, Owings and Merrill. Rakennuksen hotellissa on 500 huonetta, ja sen huipulla on julkinen näköalatasanne. Rakennuksen lattiapinta- ala on 308 000 neliökilometriä. == Lähteet == Luokka:Kiinan pilvenpiirtäjät Luokka:Nanjing
Central Plaza

Central Plaza () on Hongkongissa sijaitseva 374 metriä korkea pilvenpiirtäjä, joka on kaupungin kolmanneksi korkein rakennus. Rakennuksessa on toimistotiloja, ja se on valmistettu täysin betonista. Torni rakennettiin vuosina 1989–1992, ja siinä on 78 kerrosta. Central Plaza on kolmionmuotoinen, ja kahdelta puolelta on näkymät viereiseen satamaan. Viimeinen puoli taas tarjoaa näkymät kaupungiin ja sitä ympäröiviin vuoriin. Rakennuksen julkisivun lasit ovat kolmenvärisiä. == Lähteet == Luokka:Hongkongin pilvenpiirtäjät
Burj Rafal

Burj Rafal () on Saudi-Arabian pääkaupungissa Riadissa sijaitseva 308 metriä korkea pilvenpiirtäjä, joka on maan kolmanneksi korkein rakennus. Se on tarkoitettu hotelli- ja asumiskäyttöön. Torni rakennettiin vuosina 2010–2014, ja siinä on 68 kerrosta. Rakennus on valmistettu täysin betonista. == Lähteet == Luokka:Saudi-Arabian pilvenpiirtäjät Luokka:Riad
Arraya Tower

Arraya Tower () on Kuwaitin pääkaupunissa Kuwaitissa sijaitseva 300 metriä korkea pilvenpiirtäjä, joka on maan kolmanneksi korkein rakennus. Torni on tarkoitettu toimistokäyttöön, ja se on valmistettu betonista. Torni rakennettiin vuosina 2005–2009, ja siinä on 60 kerrosta. == Lähteet == Luokka:Kuwaitin pilvenpiirtäjät Luokka:Kuwait (kaupunki)
Tianjin CTF Finance Centre

Tianjin CTF Finance Centre () on Tianjinissa Kiinassa sijaitseva 530 metriä korkea pilvenpiirtäjä, joka on kaupungin korkein, Kiinan kolmanneksi korkein ja maailman kahdeksanneksi korkein rakennus. Siinä on yhteensä 101 kerrosta, joista 97 maan päällä ja loput maan alla. Rakennuksen lattiapinta-ala on 252 100 neliömetriä. Rakennuksessa on korkean tason toimistotiloja, 300 korkean tason asuinhuoneistoa ja 350 huonetta käsittävä Rosewood-hotelli. Tornin rakentaminen aloitettiin vuonna 2013, ja se valmistui 2019. == Lähteet == == Aiheesta muualla == Luokka:Tianjinin pilvenpiirtäjät
Wuhan Greenland Center

Wuhan Greenland Center () on Wuhanissa Kiinassa sijaitseva 476 metriä korkea pilvenpiirtäjä, joka on kaupungin korkein ja Kiinan yhdeksänneksi korkein rakennus. Sen rakentaminen aloitettiin vuonna 2012, ja se valmistui 2023. Wuhan Greenland Centerissä on hotelli, asuinhuoneistoja ja toimistotiloja. Rakennuksen suunnitteli arkkitehtitoimisto Adrian Smith + Gordon Gill Architecture, ja siinä on 101 kerrosta. Hissit rakennukseen toimitti suomalainen Kone. == Lähteet == Luokka:Wuhanin pilvenpiirtäjät
Eurasia

Eurasia on Moskovassa Venäjällä sijaitseva 309 metriä korkea pilvenpiirtäjä, joka on maan kuudenneksi korkein ja Euroopan seitsemänneksi korkein rakennus. Torni rakennettiin vuosina 2006–2015, ja siinä on 72 kerrosta. Eurasiassa on hotelli, asuinhuoneistoja ja toimistotiloja. Hissit rakennukseen toimitti suomalainen Kone. == Lähteet == Luokka:Moskovan pilvenpiirtäjät Luokka:Moskovan toimistorakennukset Luokka:Moskovan asuinrakennukset Luokka:Venäjän hotellit
Ceija Stojka

Ceija Stojka (1933 Kraubath an der Mur – 2013 Wien) oli itävaltalainen taidemaalari, piirtäjä, kirjailija ja muusikko. Hän selviytyi lapsena holokaustista ja kuvasi tätä kokemusta luovassa työssään.Ceija Stojka 35th Bienal de São Paulo, viitattu 14.7.2024 Stojka syntyi romaneihin kuuluneen hevoskauppiasperheen kuudesta lapsesta viidentenä.Ceija Stojka Galerie Gaillard, viitattu 14.7.2024 Hänet siirrettiin lapsena Auschwitziin ja sieltä Ravensbrückin keskitysleirille. Vuonna 1945 hänet vapautettiin Bergen-Belsenin keskitysleiriltä.Ceija Stojka Holocaust Memorial Day Trust, viitattu 14.7.2024 Stojkan kirja Wir leben im Verborgenen – Erinnerungen einer Rom-Zigeunerin (1988) oli yksi ensimmäisistä romanin kirjoittamista holokaustiaiheisista muistelmateoksista. Stojka julkaisi myös kolme muuta kirjaa, joihin kuului Reisende auf dieser Welt (1992). Stojka maalasi 1980-luvulta lähtien itseoppineena.Ceija Stojka: This Has Happened Museo Reina Sofía, viitattu 14.7.2024 Hänen teoksiaan otettiin näyttelyihin Itävallassa, Saksassa, Ranskassa, Espanjassa, Yhdysvalloissa ja Japanissa. Hän kuvasi taiteen keinoin paitsi kokemuksiaan vainosta, myös romanien elämää ennen holokaustia. Stojka äänitti albumin Me Diklem Suno. Hän kuului lovariheimoon. == Lähteet == Luokka:Itävaltalaiset taidemaalarit Luokka:Itävaltalaiset kirjailijat Luokka:Itävaltalaiset muusikot Luokka:Holokaustista selviytyneet Luokka:Romanitaustaiset henkilöt Luokka:Vuonna 1933 syntyneet Luokka:Vuonna 2013 kuolleet
Tianjin Modern City Office Tower

Tianjin Modern City Office Tower ( tai ) on Tianjinissa Kiinassa sijaitseva 338 metriä korkea pilvenpiirtäjä, joka on kaupungin toisiksi korkein rakennus. Torni rakennettiin vuosina 2011–2016, ja siinä on 72 kerrosta. Tianjin Modern City Office Toweria käytetään toimistotarkoituksessa, ja sen on suunnittelut arkkitehtitoimisto Skidmore, Owings and Merrill. == Lähteet == Luokka:Tianjinin pilvenpiirtäjät
Suomen Kiinteistöpankki

Suomen Kiinteistöpankki, Osakeyhtiö (ruots. Fastighetsbanken i Finland, Aktiebolag) oli Suomessa toiminut pankki. Suomen Kiinteistöpankki perustettiin vuonna 1907. Se myönsi pitkäaikaisia luottoja kiinteän omaisuuden kiinnitystä vastaan. Varoja pankki rahoitti laskemalla liikkeeseen obligaatioita. Pankki toimi Hypoteekkiyhdistyksen talossa Helsingissä. Kun Suomen Kaupunkien Hypoteekkikassa kaatui vuonna 1922, Kiinteistöpankki sai suurimman osan sen toiminnasta hoitoonsa. Kiinteistöpankki itse ajautui obligaatioihin liittyvään kriisiin vuonna 1928. Erittäin suuria tappioita Kiinteistöpankki koki Suomen aluemenetysten johdosta vuonna 1944; niistä pankki pelastui SKOP:in pääomatuella ja valtion korvauksilla. Pankin osakkeet noteerattiin Helsingin pörssissä vuosina 1912–1944. Vaihto oli vähäistä. SKOP sai pankin osake- enemmistön haltuunsa 1945. Myöhemmin Kiinteistöpankista tuli SKOP:n tytäryhtiö. Kiinteistöpankki fuusioitiin Handelsbanken Finans Ab:hen vuonna 1996 sen jälkeen, kun SKOP oli ajautunut vakaviin vaikeuksiin pankkikriisissä. == Lähteet == Luokka:Entiset suomalaiset pankit Luokka:Entiset suomalaiset pörssiyhtiöt